  Виталий Пронин 12-тӥ июне ог 10 час котырын Ижысь Шор площадь, Правительство котырысь ротонда, Наговицын урам тымиськыны кутскизы калыкен. Огдыре кӧня ке интыосын усьтӥськизы пӧртэм площадкаос. Таза улонэн эшъяськись егитъёслы тупа воркаут.  Удмуртилэн Тӧроез Александр Бречалов но Правительстволэн Тӧроез Ярослав Семёнов вамыш-тӥзы Ялан ӝуась тыл дорысь Вормон сквере. Отчы люкаськылӥзы ульча шу-дӥсьёс - киберспортэн, воркаутэн, стритболэн, бокинген, роллерспортэн, боччаен вырисьёс. Ӵаш вазиз! Егитъёс шоры учкыса, мылкыд пачыла: таза улон - данын!«Ульчаослэн куараоссы» фестивалез радъясь Михаил Маргасов мыло-кыдо егитъёсты жадьытэк ушъяны дась, ваньзы, пе, соос кизилиос:- Нылъёс но пиос ог-огенызы тодматско социальной сетьёс пыр. Собере огазеясько кин маин тунсыкъяськемзыя - ми соослы ваньмон дырзэс радъяны луонлык кылдытӥськом. Циркачъёсмы, кылсярысь, 2 ар талэсь азьло гинэ пӧламы лыктӥзы, та дыр куспын туж трос лэсьтӥзы ни - шуом, тӥрлык басьтӥзы. Мылкыдзы ӧз кысы ке, зэмос профессионалъёс дорозь будыны, Ижын ортчылӥсь цирк фестивальёсы пыриськыны быгатозы. Александр Бречалов вуттӥз ульча баскетболын-стритболын кужымзэ мертаса.Вылӥ кивалтӥсьёс фестивальысь котькуд площадкае сямен кожылӥзы. Со вискын Александр Бречалов вуттӥз ульча баскетболын-стритболын кужымзэ мертаса. Усто шудэ! Вылӥ кивалтӥсьёсты но паймытӥзы ульча гимнастикаен, воркаутэн, вырисьёс. Ог 15-16 аресъем пиос мар но уг даурто: пал ки вылазы быдэс мугорзэс ӝуткало, турник кузя киоссы вылын ветло... Туж чебер, туж кужмо!Вормон скверын ик радъяськиз Правительстволэн но студентъёслэн командаоссы куспын шахматэн шудонъя вожвылъяськон. Командаос ваче султэм бере ик Александр Бречалов студентъёс пӧлысь одӥгзэ - Александра Макаренкоез - тодмаз. Вузъёсын дышетскисьёсын пумиськылыкуз, нырысьсэ адӟиськизы вал. ИжГСХА-ысь студентка, шахматэн шудонъя спортысь мастер Удмуртилэн Тӧроезлы соку шахмат пул вылыны вожвылъяськыны ӵектӥз. Малпан быдэсмиз! Александр Бречалов ӧз ваты: вожвылъяськонын пӧсяно луиз. Солы, зэмзэ но, туж кужмо «тушмон» сюриз.«Ульчаослэн куараоссы» фестивале люкаськем егитъёс шуныт кылъёссэс веразы элькун кивалтӥсьёслы: ваньмонэ дырез пайдаё радъяны луонлыкъёс Ижын тросгес но тросгес луо. Мылкыдзэс веразы на: таӵе ужрадъёсын потоно, пе, город сьӧры но, угось элькунысьтымы ёросъёсын но таза улонэ, спортэн эшъяськыны мылкыд карисьёс туж трос. Пиналъёс суредаськизы.Нылпиослэн - асьсэлэн нуналзы«Молодой человек» театрысь артистъёс пиналъёслы бадӟым но тунсыко программа дасяллям - Правительстволэн юртэз сьӧрысь кыралын со ортчиз. Пиналъёс, эсьма, вожмаськыса сямен бинисько артистъёс котыре. Одӥгаз сцена вылын мадё сюрес вылын кышкытлыклэсь утиськонъя правилоос сярысь. 2-3 аресъемъёсыз но, 7-8 аресъемъёсыз но синъёссэс вошъятэк учко, пельёссэс вырӟытъятэк кылзо, ява. Сцена азе шуныт ковер валемын - со вылэ интыяськиллям. Мукетаз сцена вылын выжыкыл возьмато - пичи нылпиос нош ик нориськемын.5 аресъем Милана Хворова туж яратэ суредаськыны. Анай-атаез серекто: туннэ 3-тӥ интыын суредаськиськом ни, ымнырмы гинэ но тӥни - пӧртэм буёлъёсын зырамын. Ачиз Милана туж йӧно - трос уг вераськы, вынылы, пе, машина суредасько. Коляскаын кыллись Никита вала меда, апаез али ик со сярысь сюлмаське ини шуыса?Милана суредаськыны яратэ ке, 6 аресъем Кирилл Маслов крезьгурен тунсыкъяське. Умой тодэ ни, кин со Пётр Чайковский. Туннэ но, пельёсаз наушникъёс поныса, мыло-кыдо кылзэ сое. Анаез бен чидаса возьма ни. Наушникъёс ошылэмын Наговицин урам кузя кыстӥськись кызьпуос вылын - одӥгаз чузъяське Чайковский, мукетаз Бетховен... Кыдёкын ик ӧвӧл - лыдӟиськыны яратӥсьёслы площадка. Татын но нылпиос тымиськемын...Ялан ӝуась тыл дорысь одӥгаз ӟус вылын шыпыт пуке песянай. Сайкыт тусо, соку ик адӟиське: мылкыдыз тымиськемын.- Мон та ӟус вылэ нуналлы быдэ сямен ветлӥсько, - шуиз Нина Глухих. - Туж шумпотӥсько: туала анай-атайёс нылпиоссылы бадӟым саклык висъяло. Татын паркын но юнме дыръя но туж трос егит семьяос поръяло. Улон-вылонмы умой пала воштӥське. В. Путин быгатӥз Россилэсь данзэ ӝутыны. Ижмылэн но тусыз тодмантэм воштӥськемын - толон гинэ внучкае, машинаяз пуктыса, городэз котыртытӥз. Нош тодӥськоды-а: война дыръя Вормон сквер интыын кырал вал ай, кин быгатэ, отчы картошка мерттылӥз...Нина Глухих та нуналъёсы 85 арессэ пусйыны дасяське ни. Ас вакытаз йылпумъям Удмурт пединститутэз, пырак ужам механикая заводын. Шораз учкыса, уд вера, аръёсыз вань ини шуыса. Ӟеч возиськон понна, пе, котырысь адямиосты яратоно, кин вӧсь кариз, соослы но йыркуръяськоно ӧвӧл...- Асьмелэн туж данъяськымон странамы, асьмеос улӥськом паймымон вакытэ, - вераз Александр Бречалов Шор площаде люкаськемъёс азьын. - Асьмеос вуиськом Арктикае, асьмеос Крыме выж усьтӥм - нуналлы быдэ ортчо кемалы тодэ кылись паймымон ужрадъёс. Мед данъяськом вордскем интыенымы, мед данъяськом Удмуртиен, Россиен!Шоркарын ужрадъёс бер ӝытозь кыстӥськизы на. Калыкез шулдыртӥз Москваысь куно но - кырӟась Стас Пьеха.Элина КумачёваТуспуктэмъёс: Эдуард Карипов  